Thomas Stafford Williams

Thomas Stafford Williams (1930–2023) var en av Den katolske kirkes kardinaler. Han var erkebiskop av Wellington.

Liv og virke
Bakgrunn
Thomas Stafford Williams var først av yrke bokholder, og bestemte seg så for det kirkelige kall. Han studerte teologi og filosofi ved Hellig-Kors-seminaret i Mosgiel, og deretter studerte han ved Urbaniana i Roma.

Prest
Han ble presteviet i Roma den 20. desember 1959. 

Etter fordypningsstudier i Dublin i Irland vendte han tilbake til New Zealand i 1963 der han ble sogneprest i en menighet i Palmerston North. Etter to år ble han direktør for Catholic Enquiry Centre i Wellington. 

I 1971 kom han som misjonær til Leulumoega på Vest-Samoa og returnerte til New Zealand i 1976 til en menighet i Porirua East.

Erkebiskop av Wellington
Han ble utnevnt av pave Johannes Paul II den 30. oktober 1979 til erkebiskop av Wellington, og ble bispeviet den 20. desember 1979 av Owen Noel Snedden, hjelpebiskop i Wellington og militærbiskop i New Zealand i kirken St. Mary of the Angels i Wellington. Medkonsekratorer biskopen av Dunedin, John Patrick Kavanagh, og erkebiskop av Suva, Petero Mataca.

Erkebiskop Williams var spesielt opptatt av å samarbeide med maoriene, nå nasjoalt plan. Han var medvirkende til å grunnlegge den nasjonale maori-katolske organisasjonen Te Runanga o Te Hahi Katorika, som førte til utnevnelsen av den første maori-katolske biskopen, og hjalp til med å utarbeide et program som forsterket Waitangi-traktatens plass i New Zealands kirke. I løpet av denne tiden fremmet han også et klima av forståelse og læring om maorienes kulturelle og åndelige verdier og er derfor høyt ansett i maorisamfunnet.

Kardinal
han ble kreert til kardinal i 1983, med Gesù Divino Maestro alla Pineta Sacchetti som tittelkirke.

I 2000 ble Williams utnevnt til medlem av New Zealand-ordenen, New Zealands fornemste orden.ONZ Biographical Notes  , Cabinet Office, Honours Secretariat, besøkt 2. januar 2010.

Den 21. mars 2005 fratrådte han av aldersgrunner fra sitt embede som erkebiskop av Wellington, og den 1. april 2005 likeså fra militærbiskopsembedet. I Welligrton ble han etterfulgt av  koadjutorerkebiskop John Dew.

Han deltok på konklavet i 2005, som endte med valget av pave Benedikt XVI.

Han døde i en alder av 93 år den 22. desember 2023 i en pensjonistlandsby i Waikanee, der han da hadde tilbragt mange år.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Serafino Vannutelli (1834-1915) *1869
 Kardinal Domenico Serafini (1852-1918) *1900
 Kardinal Pietro Fumasoni Biondi (1872-1960) *1916
 Erkebiskop Filippo Bernardini (1884-1954) *1933
 Kardinal Norman Thomas Gilroy (1896-1977) *1935
 Erkebiskop Peter Thomas McKeefry (1899-1973) *1947
 Erkebiskop Owen Noel Snedden (1917-1981) *1962
 Kardinal Thomas Stafford Williams (1930-2023) *1979wilts, lest 16. desember 2021

 Referanser 

 Eksterne lenker 
 NZ Catholic Bishops' Conference biography
 Fyldige kardinalsbigrafier på norsk – katolsk.no
 Biografi på The Cardinals of the Holy Roman Church

Kategori:Newzealandske kardinaler
Kategori:Newzealandske katolske biskoper
Kategori:Katolske misjonærer
Kategori:Newzealandske misjonærer
Kategori:misjonærer i Samoa
Kategori:Linjen Rebiba
Kategori:Personer fra Wellington